Kachu di Afrika

E Kachu di Afrika (somali: Geeska Afrika, árabe: القرن الأفريقي, al-Qarn al-Ifriqī), tambe konosí komo e Península Somali, ta e punto mas ost di Afrika kontinental, kaminda Laman Korá ta drenta den Oséano indio. E término ta wòrdu usá no solamente pa e forma geográfiko di e península, sino tambe pa e region mas amplio rondó di dje.

E region di e Kachu di Afrika ta karakterisá pa su posishon stratégiko riba rutanan marítimo internashonal, serka di Laman Korá i Golfo di Aden. Dor di esei, e área a hunga un ròl importante den komersio, migrashon i kontakto kultural entre Afrika, Medio Oriente i Asia desde tempu antiguo.

E paisnan ku ta forma parti di e Kachu di Afrika ta Djibouti, Eritrea, Etiopia i Somalia.Robert Stock, Africa South of the Sahara, Second Edition: A Geographical Interpretation, (The Guilford Press: 2004), p. 26Michael Hodd, East Africa Handbook, 7th Edition, (Passport Books: 2002), p. 21Encyclopaedia Britannica, inc, Jacob E. Safra, The New Encyclopaedia Britannica, (Encyclopaedia Britannica: 2002), p.61Sandra Fullerton Joireman, Institutional Change in the Horn of Africa, (Universal-Publishers: 1997), p.1

Pais Kapital Área Idioma Religion Moneda  Djibouti 23.200 km² árabe, somali i franses Islam Frank djibouti  Asmara 117.600 km² árabe i tigrinya Islam i Kristianismo Nafka eritreo  Addis Ababa 1.104.300 km² amhaars i varios otro idioma Kristianismo Birr etiopia  Mogadishu 637.657 km² árabe i somali Islam Shilling somali

 Historia 
E Kachu di Afrika tin un historia hopi antiguo i diverso, ku ta bai bèk te na e promé sivilisashonnan di humanidat. Evidensia arkeológiko ta mustra ku hòmber moderno a biba den e region aki desde mas ku 100.000 aña pasa. E área a fungí komo un brug natural pa migrashon di hende for di Afrika pa Asia, via Laman Korá.

Den tempu antiguo, e region a keda den kontakto intensivo ku sivilisashonnan di Egipto, Arabia i Mesopotamia. E Reino di Punt, konosí for di e fuentenan egipsio, probabelmente tabata situá den parti di e Kachu di Afrika. Komersio di insenso, mirra, oro i specerij a hunga un ròl importante den e region.

Durante e promé siglonan di era kristiano, Kristianismo a bira dominante den Etiopia i Eritrea, mientras ku Islam a yega e Kachu di Afrika den siglo shete via kontaktonan komersial ku e Península Árabe. Desde e periodo ei, Islam a bira e religion dominante den Djibouti i Somalia, mientras ku Etiopia a keda un di e estadonan kristiano mas antiguo di mundu.

Den siglo 19 i promé parti di siglo 20, e region a wòrdu dividí entre e podernan kolonial oropeo. Italia a kolonisá Somalia i Eritrea; Gran Bretania a kontrolá Somalilandia britániko; Fransia a establesé Somalilandia franses (awendia Djibouti); i Etiopia, ku tabata pa su mayor parti independiente, a eksperensiá solamente un okupashon korto dor di Italia (1936–1941).

Despues di e independensia di mayoria di e paisnan di e Kachu di Afrika na mitar di siglo 20, e region a eksperensiá periodonan di instabilidat polítiko, konflikto armá i guera sivíl, manera e guera Eritrea–Etiopia i e guera sivíl na Somalia. A pesar di esei, e Kachu di Afrika a keda di gran importansia geopolítiko dor di su posishon stratégiko na un di e rutanan marítimo mas importante di mundo.

Kategoria:Afrika